“หุ้นเอเชีย” เปิดลบ! นักลงทุนรอผลประชุม “เฟด”
“ตลาดหุ้นเอเชีย” เปิดลบ! นักลงทุนจับตาผลประชุม “เฟด” คาดจะปรับขึ้นดอกเบี้ยอีก 0.75%
“ตลาดหุ้นเอเชีย” เปิดลบ! นักลงทุนจับตาผลประชุม “เฟด” คาดจะปรับขึ้นดอกเบี้ยอีก 0.75%
2 พ.ย. 2565

ผู้สื่อข่าวรายงานว่า ตลาดหุ้นเอเชียเปิดลบในวันนี้ ขณะที่นักลงทุนคาดการณ์กันว่าธนาคารกลางสหรัฐ (เฟด) จะปรับขึ้นอัตราดอกเบี้ยนโยบายอีก 0.75% ในวันนี้ตามเวลาสหรัฐ
ดัชนี NIKKEI 225 ตลาดหุ้นญี่ปุ่นเปิดวันนี้ที่  27,562.30 จุด ลดลง 116.62 จุด หรือ -0.42%, ดัชนี HSI ตลาดหุ้นฮ่องกงเปิดวันนี้ที่ 15,389.55 จุด ลดลง 65.72 จุด หรือ -0.43% และดัชนี SSE Composite ตลาดหุ้นจีนเปิดวันนี้ที่ 2,960.65 จุด ลดลง 8.55 จุด หรือ -0.29%
โดยหุ้นสหรัฐปรับตัวลดลงในวันอังคาร (1 พ.ย.) ขณะที่นักลงทุนปรับตัวรับข้อมูลเศรษฐกิจก่อนเฟดตัดสินใจเรื่องดอกเบี้ย โดยดัชนีเฉลี่ยอุตสาหกรรมดาวโจนส์ปรับตัวลง 79.75 จุด หรือ 0.24% แตะที่ 32,653.20 ขณะที่ดัชนี S&amp;P500 ลดลง 0.41% แตะที่ 3,856.10 และดัชนี Nasdaq Composite ลดลง 0.89% แตะที่ 10,890.85
สำหรับดัชนีราคาผู้บริโภค (CPI) เดือนต.ค.ของเกาหลีใต้ปรับตัวขึ้น 5.7% เมื่อเทียบเป็นรายปี ซึ่งสูงกว่าการประมาณการเฉลี่ยในผลสำรวจที่จัดทำโดยสำนักข่าวรอยเตอร์ที่ 5.6% ขณะที่เมื่อเทียบเป็นรายเดือน ดัชนี CPI เดือนต.ค.ของเกาหลีใต้ปรับตัวขึ้น 0.3% จากเดือนก.ย.